
Anexa nr. 1


PROTOCOL DE COLABORARE ȘTIINȚIFICĂ
privind acordarea titlului de cercetător ştiinţific asociat
Încheiat între:
Institutul de Biologie București al Academiei Române, cu sediul în București, Splaiul Independenței nr. 296, sector 6, reprezentat prin Director dr. Sorin ȘTEFĂNUȚ,
și
Dr./Prof./Conf. ...................................................., având funcția de .................................................... în cadrul .......................................................................................................................................................,
denumit(ă) în continuare cercetător ştiinţific asociat.
Art. 1. Obiectul protocolului
Prezentul protocol are ca obiect stabilirea cadrului de colaborare științifică dintre Institutul de Biologie București și cercetătorul științific asociat, în domeniile de interes comun.
În baza hotărârii Consiliului Științific al Institutului de Biologie București, cercetătorului îi este acordat titlul de cercetător ştiinţific asociat al Institutului de Biologie București al Academiei Române pentru o perioadă de ........................... începând cu ........................, perioadă care poate fi prelungită cu acordul Consiliului Științific.
Art. 2. Domeniul colaborării
Colaborarea poate include, după caz:
· desfășurarea de activități de cercetare științifică în domenii de interes comun; 
· elaborarea de proiecte și participarea la competiții de finanțare; 
· realizarea și publicarea de lucrări științifice; 
· participarea la manifestări științifice, proiecte și activități academice; 
· utilizarea infrastructurii și facilităților de cercetare ale institutului, cu aprobarea conducerii și cu respectarea regulamentelor interne; 
· alte activități științifice convenite de părți. 
Art. 3. Obligațiile cercetătorului ştiinţific asociat
Cercetătorul ştiinţific asociat se obligă:
a) să desfășoare activitățile convenite cu respectarea normelor și regulamentelor Institutului de Biologie București;
b) să menționeze afilierea la Institutul de Biologie București al Academiei Române în lucrările științifice rezultate din activitățile desfășurate în cadrul colaborării, după caz;
c) să informeze institutul cu privire la rezultatele științifice relevante obținute în cadrul colaborării;
d) să respecte normele privind securitatea și sănătatea în muncă, biosecuritatea, accesul în spațiile institutului, precum și celelalte reguli interne aplicabile;
e) să nu prejudicieze prin activitatea sa imaginea, interesele sau prestigiul Institutului de Biologie București și al Academiei Române.
Art. 4. Obligațiile institutului
Institutul de Biologie București va sprijini, în limitele posibilităților și cu respectarea reglementărilor interne:
· desfășurarea activităților științifice convenite; 
· participarea cercetătorului asociat la activități științifice ale institutului; 
· valorificarea și promovarea rezultatelor științifice rezultate din colaborare, după caz. 
Art. 5. Statutul cercetătorului ştiinţific asociat
1) Acordarea titlului de cercetător ştiinţific asociat nu constituie raport de muncă între persoana în cauză și Institutul de Biologie București și nu conferă drepturi salariale sau alte drepturi specifice personalului angajat al institutului.
2) Titlul de cercetător ştiinţific asociat se acordă pentru perioada stabilită prin hotărârea Consiliului Științific al Institutului de Biologie București al Academiei Române.
Art. 6. Încetarea statutului
Statutul de cercetător ştiinţific asociat încetează la expirarea perioadei pentru care a fost acordat sau poate înceta  prin hotărârea Consiliului Științific, în cazul nerespectării obligațiilor asumate ori în alte situații justificate.
Prezentul protocol poate fi modificat sau completat numai cu acordul părților.
Art. 7. Dispoziții finale
Prezentul protocol se încheie în două exemplare originale, câte unul pentru fiecare parte, și intră în vigoare la data semnării.


INSTITUTUL DE BIOLOGIE BUCUREȘTI,
Director,

Dr. Sorin ȘTEFĂNUȚ


CERCETĂTOR ȘTIINȚIFIC ASOCIAT,

............................................

